**ОШ ''ВУК КАРАЏИЋ''**

**Број: 8**

**Датум: 13.01.2022. година**

**Место: 19250 ДOЊИ МИЛАНОВАЦ**

На основу Закључка Комисије Министарства просвете, науке и технолошког развоја, број 51 112-4330/2021 од 12 маја и 19 октобра 2021. године, Радне подгрупе за праћење радног ангажовања у просвети Школске управе Зајечар, члана 126. став 1. и 4., тачка 1), 11 и 18), члан 139., а у вези са чланом 154. Закона о основама система образовања и васпитања (''Сл. гласник РС'', број 88/17, 27/18-др закон, 10/19 и 6/20), чланова 26. и 27. Закона о раду (''Сл. гласник РС'', број 24/05, 61/05, 54/13, 32/13, 71/14, 13/17-одлука УС, 113/17 и 95/18-аутентично тумачење) као и Правилником о организацији и систематизацији послова у школи, број 156/1 од 28.02.2018. године, директор ОШ ''Вук Караџић'' из Доњег Милановца, коју заступа Др Дамјан Стевкић, дана 13.01.2022. године, доноси се

  **О Д Л У К А**

**О Р А С П И С У К О Н К У Р С А З А Р А Д Н О М Е С Т О ДОМАР (МАЈСТОР ОДРЖАВАЊА) – ЛОЖАЧ Н А НЕО Д Р Е Ђ Е Н О В Р Е М Е**

**Пријем у радни однос се врши на неодређено време за радно место домар/мајстор одржавања-ложач у матичној школи, с пуним радним временом за 100 % радног времена, број извршилаца један.**

У радни однос ради обављања посла домар/мајстор одржавања - ложач, може бити примљено лице, под условима прописаним законом и то ако:

1. Има одговарајуће образовање;
2. Има психичку, физичку и здравствену спосност за рад;
3. Није осуђивано правоснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскрвнуће, за кривична дела примање или давање мита, за кривична дела из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију и за које није у складу са законом, утврђено дискриминаторно понашање;
4. Има држављанство Републике Србије;
5. Зна српски језик и језик на којем остварује рад.

Услови из става 1. овог члана доказују се приликом пријема у радни однос и проверавају се у току рада.

-1-

УСЛОВИ: Кандидат треба да испуњава услове прописане чланом 139 Закона о основама система образовања и васпитања („Службени гласник РС”, број 88/17, 27/18 – др. Закон, 10/19 и 6/20): 1) да има одговарајуће образовање – стечено средње образовање, односно трећи или четврти ниво квалификација – електротехничке или машинске струке и положен испит за руковаоца парног котла, у складу са Правилником о организацији и систематизацији послова у школи; 2) да има психичку, физичку и здравствену способност за рад са децом и ученицима; 3) да није осуђиван правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиља у породици, одузимање малолетног лица, запуштање и злостављање малолетног лица или родоскврнуће, за кривична дела примање или давање мита; за кривична дела из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и да за њега није, у складу са законом, утврђено дискриминаторно понашање; 4) да има држављанство Републике Србије; 5) да зна српски језик као језик на којем се остварује образовно-васпитни рад.

ОСТАЛО: Кандидати попуњавају пријавни формулар на званичној интернет страници Министарства просвете, науке и технолошког развоја, а потребну документацију заједно са одштампаним пријавним формуларом достављају школи. Уз пријаву на конкурс са кратком биографијом кандидати треба да приложе: оригинал или оверену фотокопију дипломе о стеченом одговарајућем образовању; оригинал или оверену фотокопију уверења о положеном испиту за руковаоца парног котла; оригинал или оверену фотокопију уверења о држављанству (нови образац); оригинал или оверену фотокопију извода из матичне књиге рођених (нови образац); оригинал или оверену фотокопију доказа о неосуђиваности (не старије од 6 месеци); доказ о познавању српског језика (само за кандидате који нису стекли образовање на српском језику). Лекарско уверење као доказ да кандидат има психичку, физичку и здравствену способност за рад са деце и ученицима доставља се пре закључења уговора о раду.

Пријаве доставити лично или поштом на адресу школе: Основна школа ''Вук Караџић'', Стевана Мокрањца, 14, 19220 Доњи Милановац, у року од 15 дана од дана објављивања конкурса у листу „Послови“ са назнаком: „За конкурс за пријем у радни однос домар/мајстора одржавања (ложача)“. Конкурс за пријем у радни однос спроводи Конкурсна комисија коју ће директор именовати посебним решењем.

Непотпуне и неблаговремене пријаве неће бити узете у разматрање. Кандидати који буду изабрани у ужи избор биће упућени на психолошку процену способности за рад са децом и ученицима коју врши надлежна служба за послове запошљавања применом стандардизованих поступака.

Доказ из испуњености услова из става 1. тачка 1), 3) и 5) члана 139. Закона саставни су део пријаве на конкурс, а доказ из става 1. тачка 2) члана 139. Закона, прибавља се пре закључења уговора о раду.

 -2-

За доказе који су неопходни у поступку одлучивања, установа поступа у складу са ЗОУП-ом („Службени гласник РС“, бр. 18/2016 и 95/18-аутентично тумачење) и уз сагласност запосленог (образац 1).

Потпуном пријавом сматра се пријава која садржи:

1) уредно попуњен пријавни формулар;

2) доказ о држављанству Републике Србије (уверење о држављанству или извод из матичне књиге рођених);

3) оверен препис или оверену фотокопију дипломе о стеченом образова­њу;

4) оверен препис или оверену фотокопију уверења о положеном стручном испиту, односно испиту за лиценцу (осим за приправнике и друга лица која могу засновати радни однос без положеног одговарајућег испита);

5) доказ о знању језика на којем се остварује образовно-васпитни рад (осим кандидата који су одговарајуће образовање стекли на том језику, пошто се сматра да они познају језик на којем се изводи образовно-васпитни рад);

Комисија обавља разговор са кандидатима са листе кандидата који испуњавају услове за пријем у радни однос, а након резултата психолошке провере НСЗ и доноси решење о избору кандидата у року од 8 дана од дана обављеног разговора са кандидатима.

Ближе информације о конкурсу могу се добити код секретара Школе и преко телефона 030/591-242.

 ДОСТАВИТИ:

* Конкурсној документацији,
* МПНТР,
* Сајт школе,
* Архиви.

 Директор школе

 Др Дамјан Стевкић

-3-